پؤرتؤريکؤ

پؤرتؤريکؤ (ايسپانيايي زوان: Puerto Rico) رسمي‌نام پؤرتؤريکؤ همسۊد ٚ قلمرؤ (ايسپانيايي زوان: Estados Libre Asociado de Puerto Rico) ايته مجمع‌الجزاير ايسه کي کارائيب ٚ دریا خۊرتاوري‌کلسيا مئن نهأ. أ سامان ٚ خاک آمريکا شين نيه، ولي اۊن ٚ ايداره آمريکا أمرأ ايسه. پؤرتؤريکؤ ۳ ميليۊن نفر جمعيت دأره و اۊن ٚ رسمي زوانان، ايسپانيايي و اينگيليسي ايسده. حدۊد ۳/۴ جه منطقه، ايسپانيايي گب زنئده. پؤرتؤريکؤ مرکز ؤ پيله شأر سان خۊآن نام دأره. نزيک ۷۶ درصد جه پؤرتؤريکؤ مردۊم، سيفيدپۊست ايسده ؤ اۊشأن ٚ تبار ايسپانيا-یأ وگرده. پؤرتؤريکؤ ؤ کۊبا، کارائيب ٚ مئن تنئا جزيره‌ئاني ايسده کي اۊشأن ٚ أکثريت، سيفيدپۊست ايسد. ۸۵ درصد گه اۊن ٚ جمعيت کاتۊليک ايسد. أ سامان مئن ايسپانيا ۴۰۰ سال حکۊمت بۊگۊده تا آمريکا ؤ ايسپانيا جنگ ٚ زمات، کي بؤبؤست آمريکا مۊستعمره. اۊن ٚ نام، «پۊلدار ٚ بندر» معنا-یأ دنه. أ جزيره مردۊم، آمريکا دۊلار ٚ جه ايستفاده کۊنئد ؤ آمريکا پاسپۊرت ٚ أمره شئده مۊسافرت. ولي پؤرتؤريکؤ آمريکا سنا مئن نماينده نأره و ايته نماينده، آمريکا کؤنگره‌ مئن دأره بۊدۊن ٚ رأی ٚ حق. تاریخ پؤرتؤريکؤ توسط کريستؤف کؤلؤمب کشف بؤبؤست، سال ۱۴۹۳. أن ٚ بۊمي نام، «بۊريکن» ايسه؛ ولي کؤلؤمب، أن نام-أ به‌ياد تعميدفدن يحيي، بنه سان‌خۊآن (سان ايته مۊحترم ٚ لقب قيديسان ٚ وأسين ؤ خۊآن، يحيي ايسپانيايي تلفۊظ ايسه.) أن ش نام، أن ٚ سامان ٚ مرکز ٚ سر هأسأ ني نهأ. تاتاييان سربس